## ΠΑΡΑΡΤΗΜΑ ΙΙ – Ειδική Συγγραφή Υποχρεώσεων

### ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΩΝ ΠΡΟΔΙΑΓΡΑΦΩΝ ΟΧΗΜΑΤΩΝ

Τα προσφερόμενα οχήματα θα πρέπει επί ποινή αποκλεισμού να καλύπτουν τις παρακάτω προδιαγραφές:

|  |  |  |  |  |  |
| --- | --- | --- | --- | --- | --- |
| **Α/Α** | **Προδιαγραφή** | | **Απαίτηση** | **Απάντηση (ναι, όχι, υπερκαλύπτεται) Σε περίπτωση υπερκάλυψης να περιγραφεί λεπτομερώς** | **Παραποµπές σε**  **Τεχνικά Φυλλάδια, ή/και Σχόλια** |
| 1 | Καινούργια ή μεταχειρισμένα έως 8000 Km οχήματα | | ΝΑΙ |  |  |
| 2 | Υποχρεωτικά δύο (2) θέσεις οδηγού και συνοδηγού | | ΝΑΙ |  |  |
| 3 | Υποχρεωτικά μία (1) θύρα πίσω για τον αποθηκευτικό χώρο | | ΝΑΙ |  |  |
| 4 | Η απαίτηση χρήσης οχήματος συνίσταται στους παρακάτω «Τύπους» Αυτοκινήτων:   * Hatchback ή Μικρομεσαία Οικογενειακά * SUV * Crossover * MPV ή Πολυμορφικά | | ΝΑΙ |  |  |
| 5 | Ισχύς τουλάχιστον 85 PS (ίπποι) | | ΝΑΙ |  |  |
| 6 | Κυβισμός από 1200cc-1400cc | | ΝΑΙ |  |  |
| 7 | Υποχρεωτικά τέσσερις (4) θύρες επιβατών | | ΝΑΙ |  |  |
| 8 | Μήκος τουλάχιστον 4 μέτρα και να φιλοξενεί με άνεση (βάση προδιαγραφών κατασκευαστή) πέντε άτομα (οδηγός + τέσσερις επιβάτες) | | ΝΑΙ |  |  |
| 9 | Απαιτήσεις βασικού εξοπλισμού (ελάχιστες προδιαγραφές):   * Κίνηση στους δύο τροχούς, * Σιδερένιες ή ατσάλινες ζάντες με πλαστική επικάλυψη (τάσια), * Ρεζέρβα, * Πορτ-μπαγκάζ, * Air-Condition ή κλιματισμός, * Αερόσακους (εμπρόσθιους – οδηγού και συνοδηγού και πλαϊνούς), * Αυτόματες ζώνες ασφαλείας υποχρεωτικά για οδηγό και συνοδηγό, * Ζώνες ασφαλείας στα πίσω καθίσματα, * Υδραυλικό τιμόνι, * Ρύθμιση καθίσματος οδηγού και τιμονιού καθ΄ ύψος, * Χειροκίνητο κιβώτιο ταχυτήτων, * Κεντρικό κλείδωμα θυρών με τηλεχειρισμό, * Ντουλαπάκι συνοδηγού με κλειδαριά, * Φώτα Ημέρας, * Εμπρός προβολείς ομίχλης και πίσω φως ομίχλης, * Ηλεκτρικά παράθυρα εμπρός, * ABS (Σύστημα Αντιμπλοκαρίσματος Τροχών: ηλεκτρικό και μηχανικό σύστημα ελέγχου της κίνησης των τροχών κατά τη διαδικασία φρεναρίσματος ενός αυτοκινήτου, έτσι ώστε να αποφεύγεται η συνεχής ακινητοποίησή τους δηλαδή το μπλοκάρισμα), * Σύστημα Ευστάθειας (σύστημα ενεργητικής ασφάλειας των σύγχρονων αυτοκινήτων, που βελτιώνει την ευστάθειά τους κατά την οδήγηση), * Ηλεκτρονικό Έλεγχο Πρόσφυσης (λειτουργεί όταν το σύστημα αντιληφθεί διαφορά στην περιστροφή των τροχών, δηλαδή οι τροχοί σπινάρουν είτε λόγω συνθηκών του δρόμου βροχή, χιόνι, πάγος κ.α. ή είτε λόγω απότομης εκκίνησης, και επεμβαίνει στον τροχό που έχει τις περισσότερες στροφές για να τον επιβραδύνει ώστε να σταματήσει το σπινάρισμα), * Ηχοσύστημα με ράδιο και δυνατότητα αναπαραγωγής μουσικής, * Απαιτούμενος εξοπλισμός από ΚΟΚ (φαρμακείο, τρίγωνο, πυροσβεστήρας, γιλέκο κλπ), * Τα οχήματα δεν πρέπει να φέρουν διακριτικά ή σήμα της εταιρείας ενοικιάσεως | | ΝΑΙ |  |  |
| 10 | Κινητήρας – Καύσιμο  Οι κινητήρες των δυνητικών τύπων οχημάτων που θα προσφερθούν θα πρέπει να είναι προδιαγραφών:   * Βενζίνη   Εκπομπής co2 μέχρι 150 gr/km και μέσης κατανάλωση καυσίμου (βάσει κατασκευαστή) έως 6 lt/100km | | ΝΑΙ |  |  |
| 11 | Ελαστικά   * Όλα τα ελαστικά να είναι της ίδιας διάστασης, και συντηρημένα σύμφωνα με τις προδιαγραφές του κατασκευαστή * Να διαθέτει εφεδρικό τροχό | | ΝΑΙ |  |  |
| 12 | Υπηρεσίες – Χρήση  Στις ελάχιστες προδιαγραφές της παρούσας υπηρεσίας περιλαμβάνονται:   * Συντήρηση και επισκευή του αυτοκινήτου με πλήρη οικονομική κάλυψη του Αναδόχου, * Αλλαγή ελαστικών, * Τέλη κυκλοφορίας, * Πλήρη ασφαλιστική κάλυψη (με μεικτή ασφάλεια), * Άμεση αντικατάσταση αυτοκινήτου σε περίπτωση βλάβης , * 24ωρη οδική βοήθεια, * Δυνατότητα test drive, * Δυνατότητα παράδοσης αυτοκινήτου αντικατάστασης, * Αντικατάσταση οχήματος με παράδοση όπου ορίσει η ΕΔΚΑ   Ειδικότερα περιλαμβάνονται:   * Πλήρη προβλεπόμενη συντήρηση σε εξουσιοδοτημένα συνεργεία του εκάστοτε κατασκευαστή του προσφερόμενου αυτοκινήτου (γνήσια ανταλλακτικά, εγγυημένη εργασία), * Αντικατάσταση των ελαστικών σύμφωνα με τις προδιαγραφές του κατασκευαστή, * Πληρωμένα τέλη κυκλοφορίας για όλη τη διάρκεια της μίσθωσης, * Οδική βοήθεια, * κάλυψη αστικής ευθύνης (ευθύνη για τρίτους) * Επισκευές από ατυχήματα ή από μηχανικές βλάβες, * Διαχείριση ατυχημάτων, * Παροχή αυτοκινήτου αντικατάστασης σε περίπτωση βλάβης ή ατυχήματος, * Προϋπολογισμένα χιλιόμετρα χρήσης (μέχρι 30.000 ετησίως), * Πλήρη ασφαλιστική κάλυψη, * Ασφάλιση Αστικής Ευθύνης προς τρίτους χωρίς όριο απαλλαγής σε κάθε αξίωση * Μικτή ασφάλεια (κάλυψη ιδίων ζημιών) χωρίς όριο απαλλαγής με: * Ολική / Μερική κλοπή, * Πυρός, * Προσωπικού ατυχήματος οδηγού και επιβαινόντων, * Θραύσης κρυστάλλων, * Τρομοκρατικών ενεργειών, * Κακόβουλων ενεργειών * Θεομηνίες   Στην τεχνική του προσφορά ο υποψήφιος θα μπορεί να συμπεριλάβει έως τρεις εναλλακτικές επιλογές προσφερόμενων αυτοκινήτων που να καλύπτουν τις παραπάνω προδιαγραφές. | | ΝΑΙ |  |  |
| 13 | Δε γίνεται δεκτό μοντέλο του οποίου η κατασκευή έχει σταματήσει ή τελεί υπό κατάργηση.  Σχετική βεβαίωση υποβάλλεται με την Τεχνική Προσφορά. | | ΝΑΙ |  |  |
| 14 | Δηλώνεται το εργοστάσιο κατασκευής των οχημάτων (επωνυμία & διεύθυνση), το προσφερόμενο μοντέλο και το έτος που αυτό κατασκευάστηκε για πρώτη φορά. | | ΝΑΙ |  |  |
| 15 | Τα οχήματα διαθέτουν Πιστοποιητικό Συμμόρφωσης του κατασκευαστή, σύμφωνα με τον Κανονισμό αριθ. 661/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τις απαιτήσεις έγκρισης τύπου και γενικής ασφαλείας των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά. | | ΝΑΙ |  |  |
| 16 | Οι προσφέροντες κατασκευαστές ή εμπορικοί αντιπρόσωποι προϊόντων χωρών που δεν έχουν αποδεχθεί τα Πρωτόκολλα Πολυμερών Συμφωνιών της Γενικής Συνέλευσης Δασμών και Εμπορίου (GATT), ή δεν λειτουργούν στο πλαίσιο της ολοκληρωμένης Τελωνειακής Ένωσης με την Ε.Ε., οφείλουν εγγράφως να δηλώσουν με την προσφορά τους, ότι το προσφερόμενο προϊόν τους δεν είναι αποδέκτης πολιτικής τιμών κάτω του κόστους κατασκευής, ή της τιμής απόκτησης του προϊόντος για εμπορία (τιμή Dumping) ή αποδέκτης εξαγωγικής επιδότησης. | | ΝΑΙ |  |  |
| 17 | Αξιολόγηση ασφαλείας των προσφερόμενων οχημάτων βάση του Euro NCAP 4 αστέρια ή καλύτερη | | ΝΑΙ |  |  |
| 18 | Ο Ανάδοχος υποχρεούται να τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X  του Προσαρτήματος Α΄ του Ν.4412/2016 | | ΝΑΙ |  |  |
| 19 | Η υποβολή της προσφοράς συνεπάγεται εκ μέρους του προσφέροντος την πλήρη γνώση και αποδοχή όλων των όρων της παρούσας διακήρυξης και των λοιπών εγγράφων της σύμβασης. | | ΝΑΙ |  |  |
| 20 | Ο Ανάδοχος είναι υποχρεωμένος να συνεργάζεται με την Αναθέτουσα Αρχή για την τήρηση της σύμβασης. | | ΝΑΙ |  |  |
| 21 | Καθ' όλη τη διάρκεια της σύμβασης αλλά και μετά τη λήξη ή λύση αυτής, ο ανάδοχος θα αναλάβει την υποχρέωση να τηρήσει εμπιστευτικά και να μη γνωστοποιήσει σε οποιονδήποτε τρίτο, οποιαδήποτε έγγραφα ή πληροφορίες που θα περιέλθουν σε γνώση του κατά την εκτέλεση της σύμβασης και την εκπλήρωση των υποχρεώσεών του ή επ’ ευκαιρία εκτέλεσης των συμβατικών του υποχρεώσεων. Ο ανάδοχος θα δεσμευθεί ειδικότερα ότι δεν θα χρησιμοποιήσει ή θα αποκαλύψει τις πληροφορίες ή θα ανακοινώσει προφορικά ή θα διαρρεύσει εγγράφως ή με οποιονδήποτε άλλο τρόπο θα διαβιβάσει ή θα γνωστοποιήσει προς τρίτους οποιαδήποτε πληροφορία τυχόν έρθει σε γνώση του στο πλαίσιο ή επ’ ευκαιρία της εκτέλεσης των συμβατικών του υποχρεώσεων. Σε περίπτωση ουσιώδους παραβίασης της υποχρεώσεως εμπιστευτικότητας κατά τα ανωτέρω, η Αναθέτουσα Αρχή έχει δικαίωμα να καταγγείλει άμεσα τη σύμβαση. Σε κάθε δε περίπτωση έχει δικαίωμα να διεκδικήσει την αποκατάσταση οποιασδήποτε τυχόν ζημίας ήθελε υποστεί από την αντισυμβατική συμπεριφορά του αναδόχου.  Ο Ανάδοχος υποχρεούται να τηρεί εχεμύθεια ως προς τις εμπιστευτικές πληροφορίες και τα στοιχεία που σχετίζονται με τις δραστηριότητες της Αναθέτουσας Αρχής και υποχρεούται να προστατεύει το απόρρητο και τα αρχεία που αφορούν σε προσωπικά δεδομένα ατόμων και που τυχόν έχει στην κατοχή του, ακόμη και μετά τη λήξη του Έργου. | | ΝΑΙ |  |  |
| 22 | Ο Ανάδοχος οφείλει να λαμβάνει κάθε αναγκαίο μέτρο που θα εξασφαλίζει την ομαλή ροή των υπηρεσιών | | ΝΑΙ |  |  |
|  | | Για τις ενώσεις που υποβάλλουν κοινή προσφορά, επιπλέον: | | | |
| 23 | Τα μέλη που αποτελούν την ένωση θα είναι από κοινού και εις ολόκληρον υπεύθυνα έναντι της Αναθέτουσας Αρχής για την εκπλήρωση όλων των απορρεουσών από τη παρούσα υποχρεώσεων τους. Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνο στις εσωτερικές τους σχέσεις και σε καμία περίπτωση δεν δύναται να προβληθούν έναντι της Αναθέτουσας Αρχής ως λόγος απαλλαγής του ενός μέλους από τις ευθύνες και τις υποχρεώσεις του άλλου ή των άλλων μελών για την ολοκλήρωση της σύμβασης. | | ΝΑΙ  (εφόσον πρόκειται για ένωση) |  |  |
| 24 | Σε περίπτωση που εξαιτίας αδυναμίας για οποιονδήποτε λόγο ή ανωτέρας βίας- κάποιο μέλος της ένωσης δε μπορεί να ανταποκριθεί στις υποχρεώσεις της ένωσης κατά το χρόνο αξιολόγησης των προσφορών, τα υπόλοιπα μέλη συνεχίζουν να έχουν την ευθύνη ολόκληρης της κοινής προσφοράς με το ίδιο τίμημα. Εάν η παραπάνω ανικανότητα προκύψει κατά τον χρόνο εκτέλεσης της σύμβασης, η σύμβαση εξακολουθεί να υφίσταται και οι απορρέουσες από τη σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον, αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της σύμβασης εναπόκειται στη διακριτική ευχέρεια της Αναθέτουσας Αρχής, η οποία εξετάζει εάν εξακολουθούν να συντρέχουν στο πρόσωπο του διάδοχου μέλους οι προϋποθέσεις ανάθεσης της σύμβασης. Εάν η Αναθέτουσα Αρχή αποφασίσει ότι τα εναπομείναντα μέλη δεν επαρκούν να εκπληρώσουν τους όρους της σύμβασης, τότε αυτά οφείλουν να ορίσουν αντικαταστάτη με προσόντα αντίστοιχα του μέλους που αξιολογήθηκε στην αντίστοιχη φύση του διαγωνισμού. Η αντικατάσταση, ωστόσο πρέπει να εγκριθεί από την Αναθέτουσα Αρχή. | | ΝΑΙ  (εφόσον πρόκειται για ένωση) |  |  |
|  | | ΠΑΡΑΔΟΣΗ-ΠΑΡΑΛΑΒΗ | | | |
| 25 | Η παράδοση των οχημάτων θα γίνει με δαπάνες του Αναδόχου στον τόπο που θα υποδείξει η Αναθέτουσα Αρχή (ΕΔΚΑ), με πινακίδες και πληρωμένα τέλη κυκλοφορίας. | | ΝΑΙ |  |  |
| 26 | Τα οχήματα να παραδοθούν έτοιμα προς λειτουργία, με ικανή πληρότητα καυσίμου στη δεξαμενή τους για ενδεχόμενη δοκιμαστική διαδρομή τουλάχιστον 50 χιλιομέτρων και υγρό πλύσης κρυστάλλων, η δε στάθμη των λοιπών υγρών και λιπαντικών να βρίσκεται στα προβλεπόμενα από τον κατασκευαστή επίπεδα. | | ΝΑΙ |  |  |
| 27 | Ο χρόνος παράδοσης των οχημάτων να είναι ο συντομότερος δυνατός και σύμφωνα με τα αναφερόμενα στην προσφορά του Αναδόχου και στην σχετική σύμβαση. Η παράδοση των οχημάτων θα γίνει το αργότερο εντός δέκα (10) ημερών από την υπογραφή της σύμβασης. | | ΝΑΙ |  |  |
|  | | ΔΟΚΙΜΕΣ | | | |
| 28 | Πριν από την αποστολή των οχημάτων από τις εγκαταστάσεις του κατασκευαστή, θα προστατευθούν επαρκώς για όλη την περίοδο της μεταφοράς, αποθήκευσης και τοποθέτησης, κατά της διάβρωσης και τυχαίων ζημιών. Ο Ανάδοχος θα φέρει την ευθύνη για τα οχήματα, που συσκευάσθηκαν και προστατεύθηκαν κατά τον τρόπο αυτό. | | ΝΑΙ |  |  |
| 29 | Τα οχήματα θα πρέπει να φθάσουν στους χώρους που θα υποδείξει η Αναθέτουσα Αρχή (ΕΔΚΑ) άθικτα και χωρίς ζημιές. | | ΝΑΙ |  |  |

(εξουσιοδοτημένη υπογραφή)

**ΠΑΡΑΤΗΡΗΣΕΙΣ**

Η εμφάνιση τιμής / τιμών στην «ΤΕΧΝΙΚΗ ΠΡΟΣΦΟΡΑ» αποτελεί λόγο απόρριψης της προσφοράς.

Επίσης η «ΤΕΧΝΙΚΗ ΠΡΟΣΦΟΡΑ» πρέπει να περιέχει:

- στοιχεία τεκμηρίωσης (εγχειρίδια, τεχνικά φυλλάδια, κ.λπ.)

- οποιοδήποτε επιπλέον στοιχείο τεκμηριώνει πληρέστερα την Προσφορά του προσφέροντος και απαντά στις επιμέρους απαιτήσεις που τίθενται στην παρούσα Διακήρυξη.

Στη Στήλη «ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι όροι (τεχνικοί όροι, υποχρεώσεις ή επεξηγήσεις) για τους οποίους θα πρέπει να δοθούν αντίστοιχες απαντήσεις.

Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» τότε η αντίστοιχη προδιαγραφή είναι υποχρεωτική για τον προσφέροντα, θεωρούμενη ως απαράβατος όρος σύμφωνα με την παρούσα Διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

Στη στήλη «ΑΠΑΝΤΗΣΗ» σημειώνεται η απάντηση του προσφέροντος.

Στη στήλη «ΠΑΡΑΠΟΜΠΕΣ» θα καταγραφεί η σαφής παραπομπή σε Παράρτημα της Τεχνικής Προσφοράς το οποίο θα περιλαμβάνει αριθμημένα Τεχνικά Φυλλάδια ή αναλυτικές τεχνικές περιγραφές ή νομιμοποιητικά έγγραφα/ πιστοποιητικά κλπ. που κατά την κρίση του προσφέροντος τεκμηριώνουν τα στοιχεία των απαντήσεων στις τεχνικές προδιαγραφές.

Τονίζεται ότι είναι υποχρεωτική η απάντηση σε όλες τις τεχνικές προδιαγραφές και η παροχή όλων των πληροφοριών που ζητούνται.

Η αρμόδια Επιτροπή θα αξιολογήσει τα παρεχόμενα από τους προσφέροντες στοιχεία κατά την αξιολόγηση των Τεχνικών Προσφορών.